Ciruso

Ciruso (, mallonge Ci) estas genro de nuboj konsistantaj el maldikaj fibroj, troviĝantaj inter 5 km kaj 14 km super marnivelo.

 Klasifiko 
La genro ciruso enhavas la jenajn kvin speciojn, laŭ la Internacia Nubatlaso:
 La fibra ciruso (, mallonge Ci fib) konsistas el longaj, maldensaj fibroj.
 La hoka ciruso (, mallonge Ci unc) konsistas el strekoj kiu finiĝas hoke, simile al komo.
 La densigita ciruso (, mallonge Ci spi) konsistas el grizaj kunigitaĵoj kaj ofte originas el la supraĵo de kumulonimbuso.
 La kastela ciruso (, mallonge Ci cas) konsistas el plata tavolo kun malgrandaj elstaraĵoj, simile al kreneloj en kastelo.
 La floka ciruso (, mallonge Ci flo) konsistas el malgrandaj tufoj.

La Internacia Nubatlaso katalogas la jenajn kvar variojn de tiu genro:
 Tordita ciruso (, mallonge Ci in)
 Radiata ciruso (, mallonge Ci ra)
 Vertebra ciruso (, mallonge Ci ve)
 Duobla ciruso (, mallonge Ci du)

La Internacia Nubatlaso katalogas la jenajn suplementajn trajtojn troveblajn en tiu genro:
 Mama ciruso (, mallonge Ci mam) havas rondajn elstaraĵojn sube, simile al bovinaj mamoj. Ordinare trovebla en la specio densigita ciruso.
 Fluktuanta ciruso (, mallonge Ci flu) montras ondoformon per la nestabileco de Kelvin-Helmholtz. Ordinare trovebla en la specio densigita ciruso.

 Historio 
La ciruso estas unu el la sep originalaj nubgenroj proponitaj de Luke Howard en 1803, kune kun la kumuluso, la stratuso, la cirusstratuso, la ciruskumuluso, kaj du ne plu uzataj genroj (kumulusstratuso, nimbuso). La nomo "ciruso" devenas de la latina substantivo  ("buklo, franĝo"). La Esperantigita nomo ciruso konservas la ordinare forlasindan latinan virgenran finaĵojn  pro konfuzo kun la Fundamenta radiko ciro (ledoŝmiraĵo).

 Referencoj 

 Eksteraj ligiloj 



Kategorio:Nuboj